Toiminnanohjausjärjestelmä

Toiminnanohjausjärjestelmä eli ERP-järjestelmä (engl. enterprise resource planning) on yrityksen tietojärjestelmä, joka integroi eri toimintoja, esimerkiksi tuotantoa, jakelua, varastonhallintaa, laskutusta ja kirjanpitoa.Monk, Ellen; Wagner, Bret (2013). Concepts in Enterprise Resource Planning. Cengage Learning. ERP-ajattelumalli on laajennettu MRP II:sta (Manufacturing Resource Planning), joka puolestaan on MRP:n (Material Requirements Planning) seuraaja.

ERP-järjestelmään voi sisältyä erilaisia osioita, esimerkiksi palkanlaskenta, kirjanpito, reskontra, varastonhallinta, tuotannonohjaus sekä materiaalin, projektien, huollon, resurssien ja omaisuuden hallinta. Tyypillistä on, että nykyaikaisissa järjestelmissä osiot ovat erillisiä moduuleita, joita voidaan ottaa käyttöön vaiheittain.Wallace, Thomas F.; Kremzar, Michael H. (2001). ERP: Making It Happen: The Implementers' Guide to Success with Enterprise Resource Planning. Wiley.

 Hyödyt 
ERP-järjestelmillä pyritään parantamaan yrityksen tehokkuutta niin toiminnallisesti kuin taloudellisestikin integroimalla samaan järjestelmään eri osastoja palvelevia osioita. Tiedot tallennetaan samaan tietokantaan, jolloin reaaliaikainen tietojen jako eri toimintojen välillä on helppoa. ERP mahdollistaa reaaliaikaisen tiedonsiirron myös saman arvoketjun eri yritysten välillä.Rashid, M.A.; Hossain, L.; Patrick, J.D. (2002). The Evolution of ERP Systems: A Historical Perspective. Idea Group Publishing. 

Reaaliaikaisen tiedonsiirron avulla pyritään vähentämään päällekkäistä työtä ja nopeuttamaan päätöksentekoa. Päätöksenteko nopeutuu, kun päätöksentekijöillä on käytössään ajankohtaista tietoa. Tämä mahdollistaa koko yrityksen toiminnan parantamisen yksittäisten osastojen optimoinnin sijasta.

 ERP-järjestelmän ylläpito 
ERP-järjestelmät ovat usein monimutkaisia kokonaisuuksia, joiden ylläpitäminen vaatii asiantuntemusta. Perinteisesti monet yritykset ovat rakentaneet järjestelmänsä itse, mutta nykyisin käytetään laajalti valmiita ohjelmistoja, joihin liittyy ohjelmistotalojen tarjoama ylläpito ja tuki.Bradford, Marianne (2015). Modern ERP: Select, Implement, and Use Today's Advanced Business Systems. Lulu.

Yhä useammin ERP-järjestelmiä tarjotaan myös Software as a Service (SaaS) -toimintamallilla pilvipalveluna. Tällöin ohjelmiston ylläpidosta, tietoturvasta ja päivityksistä vastaa palveluntarjoaja, ja asiakas maksaa järjestelmän käytöstä kuukausi- tai vuosilisenssin. SaaS-ratkaisut voivat vähentää yrityksen omia ylläpitokustannuksia ja nopeuttaa käyttöönottoa, mutta samalla ne sitovat käyttäjän palveluntarjoajan tarjoamaan infrastruktuuriin ja toimintamalliin.Gupta, A.; Kohli, A. (2006). "Enterprise resource planning systems and its implications for operations function". Technovation, 26(5–6).Traficom, Kyberturvallisuuskeskus: Uusi kriteeristö ohjaa pilvipalveluiden turvalliseen käyttöön  (luettu 1.8.2025).Digi- ja väestötietovirasto (VAHTI): Tietosuoja pilvipalveluissa  (luettu 1.8.2025).Kuntaliitto: Sote-tietojärjestelmät pilvipalveluina – soveltamisohje (2022).

 ERP-järjestelmän käyttöönotto 
ERP-järjestelmän käyttöönotto on tyypillisesti kallis ja aikaa vievä prosessi. Kustannuksia aiheuttavat järjestelmän hankinnan lisäksi mukauttaminen, integraatiot ja henkilöstön kouluttaminen. Käyttöönoton yhteydessä yrityksen toimintatapoja voidaan muuttaa vastaamaan ohjelmiston logiikkaa, jolloin vältetään liiallinen räätälöinti.  

Henkilöstön sitouttaminen ja huolellinen esitutkimusvaihe ovat hankkeen onnistumisen kannalta keskeisiä. Käyttöönotossa standardoidaan usein dokumentteja, perustietoja ja mittareita.Umble, E.J.; Haft, R.R.; Umble, M.M. (2003). Enterprise resource planning: Implementation procedures and critical success factors. European Journal of Operational Research, 146(2).

Toiminnanohjausjärjestelmän käyttöönotto vaatii tarkkaa suunnittelua ja valmistautumista. Valmistautumisessa on tärkeää, että vanhan järjestelmän tiedot käydään läpi huolellisesti ja kaikki tarpeeton ja vanhentunut tieto poistetaan. Laadukas data helpottaa tietojen vientiä toiminnanohjausjärjestelmään ja luo perustan onnistuneelle ERPin käyttöönotolle.

 Avoimen lähdekoodin ja lisenssipohjaiset ERP-järjestelmät 
ERP-järjestelmiä on saatavilla sekä avoimen lähdekoodin että lisenssipohjaisina ratkaisuina.

 Avoimen lähdekoodin ERP-järjestelmät (esim. Odoo Community, ERPNext, Tryton, CiviCRM) ovat vapaasti ladattavia ja muokattavia. Niiden etuina ovat alhaisemmat lisenssikustannukset, muokattavuus ja aktiiviset käyttäjäyhteisöt. Haittapuolena voi olla se, että järjestelmien käyttöönotto ja ylläpito vaativat teknistä osaamista, ja tuki hankitaan usein erillisiltä kumppaneilta.Hofmann, Peter (2008). "Open Source ERP – a viable alternative for SMEs?". Business Information Systems. Springer. Tällaisia ovat esimerkiksi SprintIT, AvoinSystems ja Futural .

 Lisenssipohjaiset ERP-järjestelmät (esim. SAP, Microsoft Dynamics 365, Oracle NetSuite) sisältävät ohjelmistotalojen tarjoaman tuen, päivitykset ja usein laajan ekosysteemin. Niiden etuna on valmiit integraatiot ja skaalautuvuus, mutta kustannukset voivat olla huomattavia sekä lisenssien että käyttöönoton osalta.

Organisaation koko, budjetti ja erityistarpeet vaikuttavat siihen, kumpi malli soveltuu paremmin. Suuret monikansalliset yritykset hyödyntävät usein lisenssipohjaisia järjestelmiä, kun taas pk-yrityksille ja järjestöille avoimen lähdekoodin vaihtoehdot voivat tarjota kustannustehokkaan ratkaisun.

 APS-järjestelmä (tuotannonsuunnittelu) 
APS (Advanced Planning & Scheduling) -järjestelmät täydentävät ERP-järjestelmiä tuotannonsuunnittelun osalta. Suomen kielessä puhutaan usein hienokuormitusohjelmistoista tai tuotannonsuunnitteluohjelmistoista.

 MES-järjestelmä 
ERP-järjestelmä voidaan liittää tuotannonohjausjärjestelmään (MES, engl. Manufacturing Execution System). MES yhdistää ERP:n tehdasautomaatioon ja huolehtii tuotannon operatiivisesta ohjauksesta sekä tiedonsiirrosta ERP:n ja tuotantolaitteiden välillä.

 ERP-järjestelmien käyttäminen opetuksessa 
ERP-järjestelmien käyttö ei rajoitu vain yritysmaailmaan, vaan niitä hyödynnetään laajasti myös korkeakoulu- ja ammatillisessa opetuksessa. Kansainvälisesti ERP-ohjelmistoja käytetään liiketalouden, tietojärjestelmien ja tuotantotalouden koulutusohjelmissa, jotta opiskelijat saisivat käytännön kokemusta yritystoiminnan kokonaisvaltaisesta hallinnasta. Ohjelmistojen avulla voidaan simuloida esimerkiksi hankintaa, varastonhallintaa, tuotannon suunnittelua ja kirjanpidon prosesseja.

Suomessa ERP-järjestelmiä hyödynnetään opetuksessa erityisesti ammattikorkeakouluissa ja yliopistoissa, joissa ne liittyvät liiketalouden, tuotantotalouden ja tietotekniikan opintoihin. ERP tarjoaa opiskelijoille mahdollisuuden ymmärtää liiketoimintaprosessien välisiä riippuvuuksia ja harjoitella tietojärjestelmän käyttöä todellisissa kaltaisissa ympäristöissä.
Opetuskäytössä yleisiä ohjelmistoja ovat esimerkiksi SAP ja Microsoft Dynamics, mutta myös avoimen lähdekoodin järjestelmiä, kuten Odoo  ja ERPNext, on otettu käyttöön oppilaitoksissa kustannustehokkuuden ja pedagogisen joustavuuden vuoksi.

 Katso myös 
 PSA-järjestelmä

 Aiheesta muualla 
 Väitös ERP-järjestelmän käyttöönoton vaatimusten käyttäjäkeskeisestä määrittelystä

Luokka:Tietojärjestelmät
Luokka:Taloushallinto-ohjelmistot